Борис Младенов-Young
Желаеш ли с юзда красива…

chitanka.info

Желаеш ли с юзда красива

съпруга си да ръководиш,

парирай всяка съпротива,

докато още е в зародиш!

Пази го зорко от жените!

Каквито са коварни, ловки,

ще му отворят те очите

с капани хитри и уловки.

Дори за миг да се разсееш

и го оставиш безпризорен,

едва ли после ще успееш,

да го направиш пак покорен.

С освободена воля мъжка

до гроба той безспир ще кръшка!

София — 1986 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.